ประชาชนจิตอาสา ระดมความรักความสามัคคีพัฒนาทำความสะอาดเส้นทางเสด็จพระราชดำเนินเลียบพระนคร โดยขบวนพยุหยาตราทางชลมารค
ประชาชนจิตอาสา ระดมความรักความสามัคคีพัฒนาทำความสะอาดเส้นทางเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562พระบาทสมเด็จพระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานโครงการจิตอาสาพระราชทาน 904 วปร. ให้หน่วยพระราชทานร่วมกับประชาชนจิตอาสาพระราชทานตามแนวพระราชดำริร่วมปฏิบัติหน้าที่ในโครงการ“เราทำความดีด้วยหัวใจ” พัฒนาทำความสะอาดเส้นทางเสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษกพุทธศักราช 2562 ปรับปรุงภูมิทัศน์และทำความสะอาดเขื่อนริมแม่น้ำเจ้าพระยาทั้งสองฝั่ง โดยระดมพลังความรักความสามัคคีทั้งของหน่วยงานในพระองค์ หน่วยงานราชการ ภาคเอกชนชุมชนและประชาชนรวมจำนวน 5,296 คน ร่วมพัฒนาทำความสะอาดประชาชนจิตอาสาต่างกล่าวเป็นเสียงเดียวกันว่า รู้สึกดีใจและภาคภูมิใจเป็นอย่างมากที่ได้เป็นส่วนหนึ่งของการทำความดีถวายพระบาทสมเด็จพระวชิรเกล้าเจ้าอยู่หัว รวมทั้งได้ทำความดีเพื่อส่วนรวมสังคมและบ้านเมืองให้มีความสะอาดและน่าอยู่สำหรับกิจกรรมในวันนี้ประชาชนจิตอาสา ดำเนินการปรับปรุงภูมิทัศน์และทำความสะอาดเขื่อนริมแม่น้ำเจ้าพระยาฝั่งพระนครจากสะพานกรุงธนบุรีถึงท่าเตียนระยะทาง 4,500 เมตร โดยดำเนินการขัดล้างหลังเขื่อนและผนังเขื่อนริมแม่น้ำเจ้าพระยา ตัดแต่งกิ่งไม้และเก็บขยะวัชพืชริมแม่น้ำเจ้าพระยาปรับปรุงภูมิทัศน์สถานที่ราชการและสถานประกอบการต่างๆ ริมแม่น้ำเจ้าพระยา รวมทั้งทำความสะอาดวัดและโรงเรียน  ทั้งนี้ศูนย์อํานวยการใหญ่ (ศอญ.) จัดตั้งโรงครัวพระราชทานให้บริการอาหารแก่จิตอาสาที่เข้าร่วมกิจกรรมด้วย